《雨中花慢 游北山草堂看九松》
清代·黄德贞

鳞水乔松，秀挺郁蟠，北山堂搆清幽。亭台依旧，溪石临流。

九老风规楚楚，千寻品地悠悠。任凌霜濯雪，凝露餐霞，青映丹丘。

韶华转瞬，红紫空研，故人何处琼楼。祗趁取、芳时登眺，缓步夷犹。

选胜濡毫，兰径忘归，问鹤汀州。听涛轩外，徘徊好景，欲去还留。

作者简介：字月辉，嘉兴人，司理守正孙女，曾楠室。有《劈莲集》。